Oficiālais Vēstnesis L 343 , 18/12/1998 Lpp. 0008 - 0011



Komisijas Regula (EK) Nr. 2728/98 (1998. gada 17. decembris), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 2692/98 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir svarīgas atlieku uzraudzībai, (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem; tā kā to veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā enrofloksacīns un ivermektīns jāiekļauj Regulas (EEK) Nr. 2377/90 I pielikumā; tā kā Hyperici oleum, Eucalypti aetheroleum, nātrija 2-metil-2-fenoksi-propanoāts, nonivamīds, nikoboksils, metilnikotināts, mecilināms, 8-hidroksihinolīns un dietilēna glikolmonoetilēteris jāiekļauj Regulas (EEK) Nr. 2377/90 II pielikumā; tā kā, lai varētu pabeigt zinātniskos pētījumus, jāpagarina enrofloksacīna atlieku maksimāli pieļaujamo daudzumu pagaidu termiņš, kas noteikts Regulas (EEK) Nr. 2377/90 III pielikumā; tā kā pirms šīs regulas stāšanās spēkā jāatvēl 60 dienu laikposms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 17. decembrī Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 338, 15.12.1998., 5. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza Regulas (EEK) Nr. 2377/90 I pielikumu: 1. Pretinfekcijas līdzekļi 1.2. Antibiotikas 1.2.3. Hinoloni Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Enrofloksacīns | Enrofloksacīna un ciprofloksacīna summa | Govis | 100 μg/kg | Muskuļi | | 100 μg/kg | Tauki | | 300 μg/kg | Aknas | | 200 μg/kg | Nieres | | 100 μg/kg | Piens | | Truši | 100 μg/kg | Muskuļi | | 100 μg/kg | Tauki | | 200 μg/kg | Aknas | | 300 μg/kg | Nieres | | Cūkas | 100 μg/kg | Muskuļi | | 100 μg/kg | Āda + tauki | | 200 μg/kg | Aknas | | 300 μg/kg | Nieres | | Mājputni | 100 μg/kg | Muskuļi | | Nelietot dzīvniekiem, no kuriem iegūst olas lietošanai pārtikā | 100 μg/kg | Āda + tauki | | 200 μg/kg | Aknas | | 300 μg/kg | Nieres | | 2. Pretparazītu līdzekļi 2.3. Līdzekļi pret endoparazītiem un ektoparazītiem 2.3.1. Avermektīni Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Ivermektīns | 22,23-dihidroavermektīns B1a | Brieži, tostarp ziemeļbrieži | 20 μg/kg | Muskuļi | | 100 μg/kg | Tauki | | 50 μg/kg | Aknas | | 20 μg/kg | Nieres | | B. Šādi groza Regulas (EEK) Nr. 2377/90 II pielikumu: 2. Organiskie savienojumi Farmakoloģiski aktīvā(-ās) viela(-as) | Dzīvnieku suga | Citi noteikumi | 8-hidroksihinolīns | Visas produktīvās zīdītāju sugas | Tikai lokālai lietošanai jaundzimušiem dzīvniekiem | Dietilēna glikolmonoetilēteris | Govis, cūkas | | Mecilināms | Govis | Tikai intrauterīnai lietošanai | Metilnikotināts | Govis, zirgi | Tikai lokālai lietošanai | Nikoboksils | Zirgi | Tikai lokālai lietošanai | Nonivamīds | Zirgi | Tikai lokālai lietošanai | Nātrija 2-metil-2-fenoksi-propanoāts | Govis, cūkas, kazas, zirgi | | 6. Augu izcelsmes vielas. Farmakoloģiski aktīvā(-ās) viela(-as) | Dzīvnieku suga | Citi noteikumi | Eucalypti aetheroleum | Visas produktīvās sugas | | Hyperici oleum | Visas produktīvās sugas | Tikai lokālai lietošanai | C. Šādi groza Regulas (EEK) Nr. 2377/90 III pielikumu: 1. Pretinfekcijas līdzekļi 1.2. Antibiotikas 1.2.06. Hinoloni Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Enrofloksacīns | Enrofloksacīna un ciprofloksacīna summa | Aitas | 100 μg/kg | Muskuļi | Atlieku maksimāli pieļaujamo daudzumu pagaidu termiņš beidzas 1999. gada 1. jūlijā | 100 μg/kg | Tauki | 300 μg/kg | Aknas | 200 μg/kg | Nieres | --------------------------------------------------